S-300/2023

Mál þetta sem dómtekið var 23. mars 2023 höfðaði Lögreglustjórinn á höfuðborgarsvæðinu með ákæru 24. janúar 2023 á hendur ákærða J-x-x M-x-x T-x-x D-x-x, kt. [...], [...]:

„fyrir fíkniefnalagabrot með því að hafa, þriðjudaginn 31. ágúst 2021, haft í vörslum sínum, í sölu- og dreifingarskyni, 680,66 grömm af maríhúana, 213,93 grömm af kannabislaufum og kannabisplöntuhlutum og 32 kannabisplöntur sem ákærði hafði ræktað um nokkurt skeið og til þess dags er lögregla fann efnin við húsleit á [...], og lagði hald á.

Mál nr. [...]

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á, 680,66 grömmum af maríhúana, 213,93 grömmum af kannabislaufi og kannabisplöntuhlutum og 32 kannabisplöntum samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum og lampa, loftsíu, viftu, straumbreyti og neti fyrir þurrkuð kannabisefni (munir nr. 551600, 551601, 551602, 551603 og 551604) sem lögregla lagði hald á, samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. síðari breytingar.“

Ákærði mætti við þingfestingu málsins 23. mars 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt sakavottorði ákærða var ákærða [...] gert að sæta þriggja mánaða fangelsi, skilorðsbundið í 2 ár, fyrir [...]. Ákærði hefur með þeim brotum sem hann er nú sakfelldur fyrir rofið skilorð framangreinds dóms [...]. Með vísan til 60. gr. og 77. gr. almennra hegningarlaga verður skilorðshluti þess dóms nú tekinn upp og ákærða gerð refsing fyrir bæði málin í einu lagi. V ið ákvörðun refsingar er litið til þess að ákærði hefur játað brot sinn án undandráttar án rannsóknarstigi og fyrir dómi. Á hinn bóg inn er einnig tekið mið af sakaferli ákærða, auk þess sem vísaðertil 6. töluliðar 1. mgr. 70. gr. almennra hegningarlaga nr. 19/1940 ákærða til refsiþyngingar. Ákærði hafði í vörslum sínum umtalsvert magn kannabisplantna og stóð nú í annað sinn fyrir ræktun þeirra í nokkurt skeið.

Með vísan til framangreinds þykir refsing ákærða hæfilega ákveðin fangelsi í sjö mánuði, en fresta skal fullnustu fangelsisrefsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum verður ákærða gert að sæta upptöku 680,66 grömmum af maríhúana, 213,93 grömmum af kannabislaufi og kannabisplöntuhlutum og 32 kannabisplöntum sem lögregla lagði hald á við rannsókn málsins. Á grundvelli 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum verður ákærða jafnframt gert að sæta upptöku á lampa, loftsíu, viftu, straumbreyti og neti fyrir þurrkuð kannabisefni (munir nr. 551600, 551601, 551602, 551603 og 551604) sem lögregla lagði hald á við rannsókn málsins.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á kannabisefnum, samtals 162.246 krónur.

H-kvk-nf B-kvk-nf R-kvk-nf aðstoðarmaður dómara kveður upp dóm þennan.

Dómsorð :

Ákærði, J-x-x M-x-x T-x-x D-x-x, sæti fangelsi í sjö mánuði, en fresta skal fullnustu fangelsisrefsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 680,66 grömmum af maríhúana, 213,93 grömmum af kannabislaufi og kannabisplöntuhlutum, 32 kannabisplöntum, lampa, loftsíu, viftu, straumbreyti og neti fyrir þurrkuð kannabisefni.

Ákærði greiði 162.246 krónur í sakarkostnað.

H-kvk-nf B-kvk-nf R-kvk-nf